कुछ थोड़े और सयाने होते हैं, सो वे ये कहकर बच निकलने की कोशिश करते हैं कि भारत में टीवी न्यूज अभी नया माध्यम है और ये संक्रमणकाल से गुजर रहा है. सो धीरे-धीरे इसमें मैच्युरिटी आ जाएगी. अरे भाई !!! टीवी न्यूज को भारत में आए कई साल हो गए और इतने सालों में तो बच्चा जवान होकर उम्रदराज हो जाता है. वैसे मुझे लगता है कि आने वाले कुछ वर्षों तक ये सब यूं ही चलता रहेगा क्योंकि बार्क जैसी संस्थाओं में सुधार लाने की ज्यादा बात नहीं होती और लोग इसके लिए इच्छुक भी नहीं दिखाई देते. लेकिन सोशल मीडिया ने जिस तरह से मेन स्ट्रीम मीडिया संस्थानों की पोलपट्टी खोलनी शुरु की है, वह अभूतपूर्व है. अब जनता खुद पत्रकार बन गई है और सबकी खबर दे रही है व सबकी खबर ले भी रही है. ये एक शुभ संकेत है. मीडिया के भटकाव पर लगाम लगाने में सोशल मीडिया एक अघोषित Moral policing का काम कर रहा है, जो हमारे लोकतंत्र और मीडिया के स्वनियमन के लिए किसी वरदान से कम नहीं!!. अब लिखूंगा तो ज्यादा लम्बा हो जाएगा. सो आगे फिर कभी. जय हो!